De tredves kamp

De tredves kamp (fransk: Le Combat des Trente) er en vidt besungen og romantisert ridderkamp som utspilte seg den 27. mars 1351 i nærheten av Slottet Josselin i Bretagne under den bretonske tronfølgekrig.

Bakgrunn
Den bretonske tronfølgekrig (1341–1364) var en konflikt under hundreårskrigen mellom Karl av Blois og huset Montfort. Jean de Beaumanoir, en av Karl av Blois' kapteiner og våpenbrødre til den franske heltefiguren Bertrand du Guesclin, utfordret Robert Bramborough, tilhenger av Montfort, til en kamp etter at Bramborough hadde brutt en våpenhvile.

Striden
Kampen ble planlagt som en emprise — en arrangert pas d'armes — og fant sted på et område kalt chêne de Mi-Voie («halvveis-eika») mellom Ploërmel og Josselin, mellom de utvalgte slåsskjempene. Den ble organisert som en turnering, med forfriskninger, og med en stor ansamling av tilskuere. Bemborough skal ha sagt:

Og la oss akkurat der sette hverandre på prøve og gjøre det på et vis som gjør at det i fremtiden vil ble talt om det i haller, palasser, på torv og andre steder verden rundt.

Disse ordene er nedtegnet av Froissart:Froissart: «Chroniques», ed. S. Luce, c. iv. pp. 45 and 110ff, and pp. 338–340. men «utsagnet trenger ikke å ha vært autentisk», mener historikeren Johan Huizinga, «men det forteller oss hva Froissart mente».Huizinga: The Waning of the Middle Ages (1919) 1924:59.

Striden stod mellom 30 riddere og væpnere på hver side. Jean de Beaumanoir vant kampen.

Kampene ble utkjempet med sverd, dolker, spyd og stridsøkser, til fots eller på hesteryggen, og begge sider kjempet med stor innbitthet og kraft. Slik skal Geoffroy du Bois ha svart sin sårede anfører som ba ham om vann: «Drikk Deres blod, Beaumanoir, så vil tørsten svinne» (fransk: «Bois ton sang, Beaumanoir, la soif te passera»).

Samtlige kombattanter skal ha blitt såret eller drept. Bramborough var en av ni av Montforts tilhengere som falt i striden. Kampen hadde ingen direkte innvirkning på konflikten, men ble i samtiden ansett å ha vært det fineste uttrykk for ridderlighet som kunne oppvises. Kampen er blitt sunget om, illustrert og beskrevet en rekke ganger, blant annet i Jean Froissarts «Chroniques».

De kjempende
Fransk-bretonske slagskjemperEngelsk-bretonske slagskjemperRiddere
Jean de Beaumanoir
Olivier Arrel 
Caron de Bosdegas 
Geoffroy du Bois 
Yves Charruel
Guy de Rochefort 
Jean Rouxelot 
Robin Raguenel 
Huon de Saint-Hugeon 
Jean de Tinténiac 
Væpnere
Geoffroy de Beaucorps 
Hughes Capus-le-Sage 
Olivier de Fontenay 
Louis de Goyon 
Alain de Keranrais 
Guillaume de la Lande 
Guillaume de la Marche 
Geoffroy de Mellon 
Guillaume de Montauban 
Olivier de Monteville 
Maurice du Parc 
Tristan de Pestivien 
Guyon de Pontblanc 
Geoffroy Poulard 
Simonet Pachard 
Geoffroy de la Roche 
Jean de Serent 
Alain de Tinténiac 
Maurice de Tréziguify 
Geslin de Trésiguidy Riddere
Robert Bramborough
Robert Knolles 
Thomas Billefort 
Thomas Walton 
Hugh Calveley
Hervé Laxaualan 
Richard Lalande 
Væpnere
John Plesington 
Richard Gaillard 
Hughes Gaillard 
Huceton Clemenbean 
Hennequin de Guenchamp 
Renequin Hérouart 
Hennequin Le Mareschal 
Raoulet d'Aspremont 
Gaultier l'Alemant 
Bobinet Melipart 
Jean Troussel 
Robin Adès 
Perrot Gannelon 
Guillemin-le-Gaillard 
Jennequin Taillard 
Rango-le-Couart 
Raoul Prévot 
Dardaine
Repefort 
Croquart
Isannay 
Dagworth
Helichon
Helecoq 

Den engelsk-bretonske siden tapte ni mann totalt og de resterende ble tatt til fange. Den fransk-bretonske siden tapte minst tre mann, trolig flere.

Litteratur
 Barbara Tuchman: Der ferne Spiegel. Das dramatische 14. Jahrhundert. claasen Verlag GmbH: Düsseldorf 1992. ISBN 3 546 49186 6
 H.R. Brush (utg.): La Bataille de trente Anglois et de trente Bretons, in: Modern Philology, 9 (1911-12), S. 511–544 und 10 (1912-13), S. 82–136. 
 Steven Muhlberger: Deeds of Arms: Formal combats in the late fourteenth century. The Chivalry Bookshelf: Highland Village 2005, S. 76–120. ISBN 978-1891448447
 Sébastien Nadot: Rompez les lances! Chevaliers et tournois au Moyen âge. Autrement: Paris 2010. ISBN 9782746714441
 Jonathan Sumption: The Hundred Years War. Volume 2: Trial by Fire. University of Pennsylvania: Philadelphia 1999. ISBN 978-0-8122-1801-5
Nordisk familjebok / 1800-talsutgåvan. 2. Barometer - Capitularis

Referanser

Kategori:Frankrikes historie
Kategori:Englands historie
Kategori:Bretagne
Kategori:Hundreårskrigen